CELEX: 32003D0320
Language: el
Date: 2003-05-12 00:00:00
Title: 2003/320/ΕΚ: Απόφαση της Επιτροπής, της 12ης Μαΐου 2003, για μεταβατικά μέτρα σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, όσον αφορά τη χρήση χρησιμοποιημένων μαγειρικών ελαίων σε ζωοτροφές (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1489]

Avis juridique important

|

32003D0320

2003/320/ΕΚ: Απόφαση της Επιτροπής, της 12ης Μαΐου 2003, για μεταβατικά μέτρα σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, όσον αφορά τη χρήση χρησιμοποιημένων μαγειρικών ελαίων σε ζωοτροφές (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 1489]  

Επίσημη Εφημερίδα αριθ. L 117 της 13/05/2003 σ. 0024 - 0029

Απόφαση της Επιτροπήςτης 12ης Μαΐου 2003για μεταβατικά μέτρα σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, όσον αφορά τη χρήση χρησιμοποιημένων μαγειρικών ελαίων σε ζωοτροφές[κοινοποιηθείσα υπό τον αριθμό Ε(2003) 1489](Το κείμενο στην αγγλική γλώσσα είναι το μόνο αυθεντικό)(Κείμενο που παρουσιάζει ενδιαφέρον για τον ΕΟΧ)(2003/320/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο(1), και ιδίως το άρθρο 32 παράγραφος 2,Εκτιμώντας τα ακόλουθα:(1) Στον κανονισμό (EΚ) αριθ. 1774/2002 προβλέπεται η πλήρης αναθεώρηση των κοινοτικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο, συμπεριλαμβανομένης της εισαγωγής ορισμένων αυστηρών απαιτήσεων. Επιπλέον, προβλέπεται ότι μπορούν να εγκριθούν κατάλληλα μεταβατικά μέτρα.(2) Λόγω του αυστηρού χαρακτήρα αυτών των απαιτήσεων είναι αναγκαίο να προβλεφθούν μη ανανεώσιμα μεταβατικά μέτρα για την Ιρλανδία και το Ηνωμένο Βασίλειο ώστε να δοθεί αρκετός χρόνος στη βιομηχανία για να προσαρμοστεί. Επιπλέον, πρέπει να αναπτυχθούν περαιτέρω εναλλακτικές μέθοδοι συλλογής, μεταφοράς, αποθήκευσης, εν γένει χειρισμού, μεταποίησης και χρησιμοποίησης ζωικών υποπροϊόντων καθώς και μέθοδοι τελικής διάθεσης αυτών των υποπροϊόντων.(3) Ο ορισμός των υπολειμμάτων τροφίμων περιλαμβάνει τα χρησιμοποιημένα μαγειρικά έλαια.(4) Συνεπώς, ως προσωρινό μέτρο πρέπει να εγκριθεί παρέκκλιση για την Ιρλανδία και το Ηνωμένο Βασίλειο ώστε να είναι σε θέση να επιτρέψουν στις επιχειρήσεις να συνεχίσουν να εφαρμόζουν τους εθνικούς κανόνες στη χρήση των χρησιμοποιημένων μαγειρικών ελαίων στις ζωοτροφές, λαμβάνοντας υπόψη τα πορίσματα της επίσκεψης της αποστολής της Επιτροπής στο Ηνωμένο Βασίλειο.(5) Προκειμένου να μην τίθεται σε κίνδυνο η υγεία των ζώων και η δημόσια υγεία η Ιρλανδία και το Ηνωμένο Βασίλειο πρέπει να διατηρούν κατάλληλα συστήματα ελέγχου κατά την περίοδο των μεταβατικών μέτρων.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Παρέκκλιση όσον αφορά τη χρήση χρησιμοποιημένων μαγειρικών ελαίων σε ζωοτροφέςΣύμφωνα με το άρθρο 32 παράγραφος 2 του κανονισμού (EΚ) αριθ. 1774/2002 και κατά παρέκκλιση του άρθρου 22 παράγραφος 1 στοιχείο β) του ίδιου κανονισμού, η Ιρλανδία και το Ηνωμένο Βασίλειο μπορούν να συνεχίσουν να χορηγούν επιμέρους εγκρίσεις το αργότερο έως τις 31 Οκτωβρίου 2004 σε υπεύθυνους λειτουργίας χώρων και εγκαταστάσεων σύμφωνα με τους εθνικούς κανόνες και τους κανόνες που προβλέπονται στην παρούσα απόφαση για τη χρήση χρησιμοποιημένων μαγειρικών ελαίων σε ζωοτροφές με την προϋπόθεση ότι:α) τα χρησιμοποιημένα μαγειρικά έλαια προέρχονται αποκλειστικά από εστιατόρια, μονάδες τροφοδοσίας και μαγειρεία, συμπεριλαμβανομένων των κεντρικών μαγειρείων και των μαγειρείων νοικοκυριού·β) τα χρησιμοποιημένα μαγειρικά έλαια προορίζονται αποκλειστικά για την παραγωγή ζωοτροφών και δεν διεξάγεται εμπόριο χρησιμοποιημένων μαγειρικών ελαίων παρά μόνο μεταξύ των δύο ενδιαφερόμενων κρατών μελών·γ) οι εθνικοί κανόνες περιλαμβάνουν τουλάχιστον τις προϋποθέσεις χρήσης που προβλέπονται στο παράρτημα της παρούσας απόφασης·δ) οι εθνικοί κανόνες εφαρμόζονται μόνον για τους χώρους και τις εγκαταστάσεις που εφήρμοζαν τους κανόνες αυτούς την 1η Νοεμβρίου 2002.Άρθρο 2Μέτρα ελέγχουΗ αρμόδια αρχή λαμβάνει τα αναγκαία μέτρα για τον έλεγχο της συμμόρφωσης των εγκεκριμένων υπεύθυνων λειτουργίας χώρων και εγκαταστάσεων με τους όρους του άρθρου 1.Άρθρο 3Ανάκληση εγκρίσεων και τελική διάθεση υλικού μη συμμορφούμενου με την παρούσα απόφαση1. Επιμέρους εγκρίσεις που χορηγήθηκαν από την αρμόδια αρχή για τη χρήση χρησιμοποιημένων μαγειρικών ελαίων σε ζωοτροφές ανακαλούνται αμέσως και μονίμως για κάθε επιχείρηση, χώρο ή εγκατάσταση εάν δεν πληρούνται πλέον οι όροι της παρούσας απόφασης.2. Η τελική διάθεση τυχόν υλικών που δεν συμμορφώνονται με τις απαιτήσεις της παρούσας απόφασης γίνεται σύμφωνα με τις οδηγίες της αρμόδιας αρχής.Άρθρο 4Συμμόρφωση των ενδιαφερομένων κρατών μελών με την παρούσα απόφασηΗ Ιρλανδία και το Ηνωμένο Βασίλειο λαμβάνουν αμέσως τα αναγκαία μέτρα για τη συμμόρφωση με την παρούσα απόφαση και τα δημοσιεύουν. Ενημερώνουν αμέσως την Επιτροπή σχετικά.Άρθρο 5ΕφαρμογήΗ παρούσα απόφαση εφαρμόζεται από την 1η Μαΐου 2003 έως τις 31 Οκτωβρίου 2004.Άρθρο 6ΑποδέκτεςΗ παρούσα απόφαση απευθύνεται στην Ιρλανδία και στο Ηνωμένο Βασίλειο της Μεγάλης Βρετανίας και Βορείου Ιρλανδίας.Βρυξέλλες, 12 Μαΐου 2003.Για την ΕπιτροπήDavid ByrneΜέλος της Επιτροπής(1) ΕΕ L 273 της 10.10.2002, σ. 1.ΠΑΡΑΡΤΗΜΑΧΡΗΣΗ ΧΡΗΣΙΜΟΠΟΙΗΜΕΝΩΝ ΜΑΓΕΙΡΙΚΩΝ ΕΛΑΙΩΝ ΣΕ ΖΩΟΤΡΟΦΕΣΑ. Γενικές υποχρεώσεις1. Η συλλογή, η μεταφορά, η αποθήκευση, ο εν γένει χειρισμός, η επεξεργασία και η χρήση των χρησιμοποιημένων μαγειρικών ελαίων πραγματοποιείται σύμφωνα με τους όρους που καθορίζονται στο παρόν παράρτημα.2. Τα χρησιμοποιημένα μαγειρικά έλαια:α) συλλέγονται από εγκεκριμένο συλλέκτη από τους χώρους τροφοδοσίας του άρθρου 1 στοιχείο α)·β) υποβάλλονται σε επεξεργασία από εγκεκριμένες επιχειρήσεις σε εγκεκριμένους χώρους επεξεργασίας·γ) αναμειγνύονται με άλλα έλαια από εγκεκριμένες επιχειρήσεις σε εγκεκριμένους χώρους ανάμειξης.3. Η αρμόδια αρχή πρέπει να εγκρίνει τους συλλέκτες χρησιμοποιημένων μαγειρικών ελαίων και τους υπεύθυνους των χώρων όπου τα χρησιμοποιημένα μαγειρικά έλαια υποβάλλονται σε επεξεργασία ή αναμειγνύονται με άλλα έλαια.4. Η αρμόδια αρχή εξασφαλίζει ότι η έγκριση, το εμπορικό έγγραφο, η τήρηση αρχείου, η επίσημη επιθεώρηση και ο κατάλογος των χώρων συμμορφώνονται με το τμήμα ΣΤ.Β. Συλλογή, μεταφορά, μεταποίηση και ανάμειξη χρησιμοποιημένων μαγειρικών ελαίωνΣυλλογή και μεταφορά χρησιμοποιημένων μαγειρικών ελαίων1. Τα χρησιμοποιημένα μαγειρικά έλαια συλλέγονται και μεταφέρονται με περιέκτες που φέρουν κάλυμμα ή με στεγανά οχήματα και ταυτοποιούνται κατά τρόπον ώστε, ακόμα και ύστερα από την ανάμειξη να είναι ανιχνεύσιμες όλες οι εγκαταστάσεις προέλευσης του περιεχομένου.2. Οι συλλέκτες λαμβάνουν όλα τα αναγκαία μέτρα ώστε να εξασφαλίζεται ότι τα χρησιμοποιημένα μαγειρικά έλαια που συλλέγονται δεν είναι μολυσμένα με βλαβερές ουσίες.3. Οι επαναχρησιμοποιούμενοι περιέκτες και όλα τα επαναχρησιμοποιούμενα στοιχεία του εξοπλισμού ή των συσκευών που έρχονται σε επαφή με τα χρησιμοποιημένα μαγειρικά έλαια πρέπει να καθαρίζονται, να πλένονται και να απολυμαίνονται ύστερα από κάθε χρήση.4. Τα οχήματα ή οι περιέκτες που μεταφέρουν οποιοδήποτε υλικό θα μπορούσε να μολύνει τα χρησιμοποιημένα μαγειρικά έλαια πρέπει να καθαρίζονται πολύ προσεκτικά και να απολυμαίνονται προτού χρησιμοποιηθούν για τη μεταφορά χρησιμοποιημένων μαγειρικών ελαίων.Εγκεκριμένοι χώροι και λειτουργία εγκεκριμένων χώρων επεξεργασίας και ανάμειξης5. Οι χώροι και η λειτουργία των χώρων επεξεργασίας ή ανάμειξης πληρούν τις προϋποθέσεις του τμήματος Γ.6. Επιπλέον, πριν από την ανάμειξη με άλλα έλαια, οι υπεύθυνοι εγκαταστάσεων ανάμειξης πρέπει να εξασφαλίζουν ότι κάθε παρτίδα χρησιμοποιημένων μαγειρικών ελαίων έχει ελεγχθεί για να εξασφαλιστεί η συμμόρφωση με τα πρότυπα του τμήματος Ε. Οι παρτίδες δεν υπερβαίνουν τους 30 τόνους.7. Οι συλλέκτες και οι υπεύθυνοι επιχειρήσεων εξασφαλίζουν ότι τα χρησιμοποιημένα μαγειρικά έλαια που δεν συμμορφώνονται με τα πρότυπα του τμήματος Ε δεν χρησιμοποιούνται στην παραγωγή ζωοτροφών.Γ. Απαιτήσεις για την έγκριση των χώρωνΓενικές απαιτήσειςΟι χώροι και ο εξοπλισμός πρέπει να ικανοποιούν τουλάχιστον τις ακόλουθες απαιτήσεις:1. τα κτίρια πρέπει να είναι κατασκευασμένα κατά τρόπο ώστε να είναι εύκολος ο καθαρισμός και η απολύμανση των χώρων·2. απαγορεύεται η είσοδος στους χώρους ατόμων χωρίς σχετική άδεια ή ζώων·3. οι χώροι πρέπει να διαθέτουν κατάλληλο εξοπλισμό για τον καθαρισμό και την απολύμανση των περιεκτών ή των δοχείων εντός των οποίων παραλαμβάνονται τα χρησιμοποιημένα μαγειρικά έλαια και, ανάλογα με την περίπτωση, των οχημάτων που χρησιμοποιούνται για τη μεταφορά τους·4. τα κτίρια πρέπει να διαθέτουν επαρκείς τουαλέτες και εγκαταστάσεις για να πλένεται το προσωπικό·5. τα κτίρια πρέπει να διαθέτουν στεγασμένο, σαφώς καθορισμένο χώρο για την παραλαβή των χρησιμοποιημένων μαγειρικών ελαίων·6. όπου χρειάζεται, οι εγκαταστάσεις πρέπει να διαθέτουν χωριστό χώρο αποθήκευσης για τυχόν χρησιμοποιημένα μαγειρικά έλαια που δεν είναι κατάλληλα για χρήση σε ζωοτροφές·7. οι δεξαμενές σφραγίζονται και διαθέτουν οπές τοποθετημένες και καλυμμένες κατά τρόπο που να εμποδίζει την είσοδο μολυσματικών παραγόντων και παρασίτων. Οι σωληνώσεις σφραγίζονται όταν δεν χρησιμοποιούνται.Αυτοέλεγχοι των χώρων8. Οι υπεύθυνοι των εγκεκριμένων χώρων λαμβάνουν όλα τα αναγκαία μέτρα για τη συμμόρφωση με τις απαιτήσεις της παρούσας απόφασης. Θέτουν σε ισχύ, εφαρμόζουν και τηρούν διαδικασία η οποία διαμορφώνεται σύμφωνα με τις αρχές του συστήματος ανάλυσης κινδύνου και κρισίμων σημείων ελέγχου (HAACP). Ιδίως:α) εντοπίζουν και ελέγχουν τα κρίσιμα σημεία ελέγχου στους χώρους τους·β) θεσπίζουν και εφαρμόζουν μεθόδους παρακολούθησης και ελέγχου των εν λόγω κρίσιμων σημείων ελέγχου και διατηρούν αρχείο των ελέγχων αυτών για τουλάχιστον δύο έτη·γ) εξασφαλίζουν την ανιχνευσιμότητα κάθε παρτίδας που παραλαμβάνεται και αποστέλλεται.9. Οι υπεύθυνοι εγκεκριμένων χώρων ανάμειξης διεξάγουν ελέγχους και λαμβάνουν δείγματα για τον έλεγχο της συμμόρφωσης με τα πρότυπα του τμήματος Ε. Εάν τα αποτελέσματα των ελέγχων ή των δοκιμών δείχνουν ότι τα χρησιμοποιημένα μαγειρικά έλαια δεν πληρούν τις διατάξεις της παρούσας απόφασης οι υπεύθυνοι πρέπει:α) να εντοπίζουν τις αιτίες αυτής της μη συμμόρφωσης·β) να εξασφαλίζουν ότι δεν αποστέλλονται για χρήση σε ζωοτροφές χρησιμοποιημένα μαγειρικά έλαια που δεν πληρούν τις απαιτήσεις του τμήματος Ε·γ) να εφαρμόζουν τις κατάλληλες διαδικασίες απολύμανσης και καθαρισμού·δ) εάν τα χρησιμοποιημένα μαγειρικά έλαια έχουν ήδη αποσταλεί για να χρησιμοποιηθούν σε ζωοτροφές, ή έχουν ενσωματωθεί σε ζωοτροφές, να λαμβάνουν όλα τα αναγκαία μέτρα για να εξασφαλίζουν ότι οι ζωοτροφές που περιέχουν τα έλαια δεν χορηγούνται σε εκτρεφόμενα ζώα.10. Τηρείται αρχείο με τα αποτελέσματα των ελέγχων και των δοκιμών για διάστημα τουλάχιστον δύο ετών. Οι υπεύθυνοι εγκεκριμένων εγκαταστάσεων διατηρούν δείγμα από κάθε φορτίο χρησιμοποιημένων μαγειρικών ελαίων που αποστέλλεται από τις εγκαταστάσεις τους. Τα δείγματα διατηρούνται για έξι μήνες τουλάχιστον.Δ. Γενικές υγειονομικές απαιτήσεις1. Οι περιέκτες, τα δοχεία και, ανάλογα με την περίπτωση, τα οχήματα που χρησιμοποιούνται για τη μεταφορά χρησιμοποιημένων μαγειρικών ελαίων πρέπει να καθαρίζονται σε συγκεκριμένο χώρο.2. Πρέπει να λαμβάνονται συστηματικά προληπτικά μέτρα κατά των πτηνών, των τρωκτικών, των εντόμων ή άλλων παρασίτων.3. Τα χρησιμοποιημένα μαγειρικά έλαια που προορίζονται για χρήση σε ζωοτροφές δεν αποθηκεύονται στον ίδιο χώρο με χρησιμοποιημένα μαγειρικά έλαια που δεν είναι κατάλληλα για χρήση σε ζωοτροφές ή με προϊόντα που μπορεί να είναι επικίνδυνα για την υγεία των ζώων ή των ανθρώπων.4. Οι διαδικασίες καθαρισμού πρέπει να καθορίζονται και να τεκμηριώνονται για όλους τους χώρους των εγκαταστάσεων.5. Ο υγειονομικός έλεγχος πρέπει να περιλαμβάνει τακτικές επιθεωρήσεις του περιβάλλοντος χώρου και του εξοπλισμού.6. Τα προγράμματα επιθεώρησης και τα αποτελέσματά τους πρέπει να καταχωρούνται σε έγγραφα, τα οποία φυλάγονται τουλάχιστον επί δύο έτη.7. Οι εγκαταστάσεις και ο εξοπλισμός πρέπει να διατηρούνται σε καλή κατάσταση και ο εξοπλισμός μέτρησης πρέπει να βαθμονομείται τουλάχιστον ετησίως.8. Οι δεξαμενές και οι σωλήνες καθαρίζονται εσωτερικά τουλάχιστον ετησίως ή σε περίπτωση συσσώρευσης ύδατος και φυσικών μολυσματικών παραγόντων.9. Ο εν γένει χειρισμός και η αποθήκευση των χρησιμοποιημένων μαγειρικών ελαίων πρέπει να γίνεται κατά τρόπον ώστε να εμποδίζεται η μόλυνση.Ε. Προδιαγραφές για τη χρήση χρησιμοποιημένων μαγειρικών ελαίων σε ζωοτροφέςΤα χρησιμοποιημένα μαγειρικά έλαια πρέπει να πληρούν τα ακόλουθα ελάχιστα πρότυπα προκειμένου να χρησιμοποιούνται σε ζωοτροφές:1. Μόλυνση από φυσικούς παράγοντες:α) υγρασία και ακαθαρσίες: &lt;  3 %β) ακαθαρσίες: &lt;  0,15 %2. Παρουσία ορυκτελαίων: απουσία3. Παρουσία οξειδωμένων λιπαρών οξέων:  &gt; 88 % περιεκτικότητα σε εκλούσιμα λιπαρά οξέα.4. Παρουσία καταλοίπων παρασιτοκτόνων: συμμόρφωση με την οδηγία 99/29/EΚ του Συμβουλίου (έως την 1.8.2003)(1) ή την οδηγία 2002/32/EΚ (από την 1.8.2003)(2).5. Παρουσία πολυχλωριωμένων διφαινυλίων: &lt;  100 ppb για τα 7 κυριότερα ομοειδή6. Παρουσία Salmonella: απουσία7. Παρουσία ζωικών λιπών:α) C15 &lt;  0,2 %β) C16:1 &lt;  2 %γ) C17 &lt;  0,4 %δ) C17:1 &lt;  0,3 %ε) C20+ &lt;  5 %ΣΤ. Έγκριση, εμπορικό έγγραφο, τήρηση αρχείου, επιθεώρηση και κατάλογος εγκεκριμένων χώρωνΈγκριση επιχειρήσεων και χώρων1. Η αρμόδια αρχή δύναται να εγκρίνει:α) συλλέκτες χρησιμοποιημένων μαγειρικών ελαίων μόνον εάν έχει πεισθεί ότι ο συλλέκτης πληροί τις απαιτήσεις της παρούσας απόφασης·β) επιχειρήσεις επεξεργασίας ή χώρους ανάμειξης μόνον εάν έχει πεισθεί ότι ο οι χώροι και η λειτουργία πληρούν τις απαιτήσεις της παρούσας απόφασης.2. Η έγκριση προσδιορίζει:α) την επιχείρηση και τη διεύθυνση του εγκεκριμένου χώρου·β) την ημερομηνία λήξης, που δεν είναι μεταγενέστερη από την 31η Οκτωβρίου 2004.3. Επιπλέον, στην περίπτωση χώρων επεξεργασίας, η έγκριση προσδιορίζει τα τμήματα των χώρων στα οποία μπορεί να γίνει η παραλαβή και η επεξεργασία των χρησιμοποιημένων μαγειρικών ελαίων.Εμπορικά έγγραφα4. Τα εμπορικά έγγραφα μπορεί να έχουν έγγραφη ή ηλεκτρονική μορφή και πρέπει να συνοδεύουν το φορτίο των χρησιμοποιημένων μαγειρικών ελαίων κατά τη μεταφορά. Ο παραγωγός, ο παραλήπτης και ο μεταφορέας πρέπει να κρατούν από ένα αντίγραφο του έγγραφου εμπορικού εγγράφου ή, σε περίπτωση ηλεκτρονικής πληροφορίας, ένα τυπωμένο αντίγραφο της πληροφορίας αυτής.5. Τα εμπορικά έγγραφα περιέχουν τις εξής πληροφορίες:α) τη διεύθυνση των εγκαταστάσεων από τις οποίες ελήφθησαν τα χρησιμοποιημένα μαγειρικά έλαια·β) την ημερομηνία παραλαβής των χρησιμοποιημένων μαγειρικών ελαίων από τις εγκαταστάσεις·γ) την περιγραφή της ποιότητας των χρησιμοποιημένων μαγειρικών ελαίων·δ) την ποσότητα των χρησιμοποιημένων μαγειρικών ελαίων·ε) το όνομα και τη διεύθυνση του μεταφορέα·στ) τον προορισμό των χρησιμοποιημένων μαγειρικών ελαίων·ζ) ένα μοναδικό αριθμό αναφοράς που συνδέει τον συλλέκτη και τον περιέκτη ή το όχημα με το χώρο από τον οποίο παρελήφθησαν τα χρησιμοποιημένα μαγειρικά έλαια.Μητρώα6. Οποιοσδήποτε αποστέλλει, μεταφέρει ή παραλαμβάνει χρησιμοποιημένα μαγειρικά έλαια διατηρεί αρχείο για τουλάχιστον δύο έτη, το οποίο περιέχει τις πληροφορίες που αναφέρονται στο εμπορικό έγγραφο.7. Για τα χρησιμοποιημένα μαγειρικά έλαια που είναι κατάλληλα για χρήση σε ζωοτροφές, τα αρχεία επιτρέπουν επιπλέον την πλήρη ανασύσταση της πορείας των ελαίων από τις εγκαταστάσεις προέλευσης ως την ενσωμάτωσή τους σε ζωοροφές.8. Για τα χρησιμοποιημένα μαγειρικά έλαια που δεν είναι κατάλληλα για χρήση σε ζωοτροφές, το πρόσωπο που αποστέλλει τα έλαια για τελική διάθεση διατηρεί επίσης αρχείο που περιέχει τη μέθοδο και τον τόπο διάθεσης καθώς και την ημερομηνία αποστολής των ελαίων για τελική διάθεση.Επίσημη επιθεώρηση9. Η αρμόδια αρχή διεξάγει επιθεωρήσεις τουλάχιστον δύο φορές ετησίως σε κάθε χώρο που έχει εγκριθεί σύμφωνα με την παρούσα απόφαση, η μία από τις οποίες θα είναι απροειδοποίητη για τον έλεγχο της συμμόρφωσης ιδίως με την υγιεινή, τις διαδικασίες HACCP και τις προδιαγραφές των τμημάτων Β έως Ε.10. Επιπλέον, τεχνικός εμπειρογνώμονας προβαίνει σε ετήσια επιθεώρηση για να ελέγξει τον εξοπλισμό μεταποίησης και τις συσκευές καταγραφής και διαβιβάζει έκθεση στην αρμόδια αρχή και στον υπεύθυνο των χώρων.Κατάλογος εγκαταστάσεων11. Η αρμόδια αρχή καταρτίζει κατάλογο εντός της περιφέρειάς της με τα ονόματα και τις διευθύνσεις των εγκεκριμένων:α) συλλεκτών χρησιμοποιημένων μαγειρικών ελαίων·β) υπευθύνων χώρων επεξεργασίας·γ) υπευθύνων χώρων ανάμειξης.12. Ο κάθε συλλέκτης και ο κάθε υπεύθυνος εγκεκριμένων χώρων λαμβάνει επίσημο αριθμό αναγνώρισης.13. Η αρμόδια αρχή εξασφαλίζει τη δημοσίευση του εν λόγω καταλόγου.(1) ΕΕ L 115 της 4.5.1999, σ. 32.(2) ΕΕ L 140 της 30.5.2002, σ. 10.